Előterjesztés Zalakaros Város Önkormányzat Képviselőtestülete 2023. február 9-i ülésére

[bookmark: _Hlk125642045]Tárgy: „Zalakaros, Szőlő utca 100 folyóméterének útrekonstrukciójára vonatkozó útépítési kiviteli terv készítése ” tárgyban beérkezett tervezői ajánlatok elbírálása

Az előterjesztést készítette: Bognár Ottó Péter településüzemeltetési, hatósági és közbiztonsági referens

Tisztelt Képviselőtestület!

[bookmark: _Hlk125642374]Zalakaros Város Önkormányzata a „Belterületi utak fejlesztése” című (a felhívás kódszáma: TOP PLUSZ 1.2.3-21.) pályázati felhívás keretében a Zalakaros, Szőlő utca felújítását tervezi. Az út építésére vonatkozóan rendelkezünk hatályos útépítési engedéllyel és közműüzemeltetői nyilatkozatokkal, azonban az engedélyezett tervdokumentáció a Szőlő utca „sikátortól” a Kertmoziig tartó mintegy 380 folyóméterre vonatkozik.

A kapott támogatásból mintegy 100 méteres szakasz valósítható meg. A többlettámogatási igény benyújtása érdekében indikatív árajánlatokat kértünk a kivitelezés megvalósítása érdekében. A beérkezett, teljes szakaszra benyújtott ajánlatok alapján a megvalósítani tervezett 100 m-es szakasz bekerülési költségei is elérhetik a közbeszerzési értékhatárt. A pontos értékek meghatározásához, valamint a kivitelezői árajánlatok kéréséhez szükséges az engedélyezett tervdokumentáció átdolgozása, a 100 méteres szakaszra vonatkozó kiviteli terv elkészítése.

Az eljárás gyorsítása érdekében a csökkentett, műszaki tartalom (100 méteres szakasz útrekonstrukciója) kiviteli terveinek elkészítésére vonatkozóan pályázati felhívást küldtünk ki.
Az ajánlattételi határidő lejártáig három (3) darab ajánlat került az ajánlatkérő részére benyújtásra. A bontási eljárásról készített jegyzőkönyvet és az ajánlatokat mellékelten csatolom.
[bookmark: _Hlk125642158]Legkedvezőbb ajánlatot a ZALA WEST-PLAN Bt. (8900 Zalaegerszeg, Bíró Márton u. 43-49/C.) adta 500.000 Ft + 135.000 Ft Áfa = 635.000 Ft összeggel. A tervezői díj a pályázatban elszámolható.

Határozati javaslat:

Képviselőtestület:

[bookmark: _Hlk125642286][bookmark: _Hlk5803604]1./ Zalakaros Város Önkormányzata (8749 Zalakaros, Gyógyfürdő tér 1.) ajánlatkérő által a „Zalakaros, Szőlő utca 100 folyóméterének útrekonstrukciójára vonatkozó útépítési kiviteli terv készítése ” tárgyú ajánlattételi eljárást eredményesnek, a beérkezett a ZALA WEST-PLAN Bt. (8900 Zalaegerszeg, Bíró Márton u. 43-49/C.), a Linakron Mérnöki Kft. (8900 Zalaegerszeg, Budai Nagy Antal u. 10.), valamint Nyikos Zoltán e.v. (8900 Zalaegerszeg, Fáy A. u. 6.) által benyújtott ajánlatokat érvényesnek nyilvánítja. 
2./ Nyertes ajánlattevőként a ZALA WEST-PLAN Bt.-t (8900 Zalaegerszeg, Bíró Márton u. 43-49/C.), hirdeti ki bruttó 635.000,- Ft összegben.
3./  A tervezés pénzügyi fedezete 635.000,- Ft összegben a „Belterületi utak fejlesztése” című (a felhívás kódszáma: TOP PLUSZ 1.2.3-21.) pályázat terhére biztosított.
4./ Felhatalmazza a Polgármestert a megbízási szerződés megkötésére.

Határidő: azonnal
Felelős: Novák Ferenc polgármester
(Operatív felelős: Bognár Ottó Péter) 					Novák Ferenc
                                                   			                                    polgármester 

